Návrh

VYHLÁŠKA
Dopravného úradu

z ..... 2027,

ktorou sa ustanovujú náležitosti žiadosti o vydanie a o zmenu povolenia na vykonanie civilného letu lietadlom prevádzkovateľa lietadla tretej krajiny, ktorý sa vzdušným priestorom Slovenskej republiky alebo vo vzťahu k územiu Slovenskej republiky vykonáva za odplatu a žiadosti o vydanie a o zmenu povolenia na vykonanie civilného letu lietadlom prevádzkovateľa lietadla cudzieho štátu, ktorý sa vo vzťahu k územiu Slovenskej republiky nevykonáva za odplatu,

Dopravný úrad podľa § 176 ods. 2 písm. a) druhého bodu zákona č. .../2026 Z. z. o civilnom letectve a o zmene a doplnení niektorých zákonov (letecký zákon) (ďalej len „zákon“) po dohode s Ministerstvom dopravy  Slovenskej republiky ustanovuje: 


§ 1 

1. Žiadosť o vydanie povolenia na vykonanie civilného letu lietadlom prevádzkovateľa lietadla tretej krajiny, ktorý sa vzdušným priestorom Slovenskej republiky alebo vo vzťahu k územiu Slovenskej republiky vykonáva za odplatu obsahuje
a) identifikačné údaje žiadateľa v rozsahu podľa § 168 ods. 1 zákona,
b) typ lietadla a jeho registrovú značku,
c) miesto, účel a dobu trvania letu,
d) platné doklady vydané príslušným leteckým úradom štátu registrácie,
e) údaje o počte
1. členoch posádky lietadla,
1. osôb na palube iných ako členovia posádky (technický personál, pomocný personál),
1. cestujúcich,
f) vyhlásenie o preprave nebezpečného tovaru.

1. Prílohou žiadosti o vydanie povolenia na vykonanie civilného letu lietadlom prevádzkovateľa lietadla tretej krajiny, ktorý sa vzdušným priestorom Slovenskej republiky alebo vo vzťahu k územiu Slovenskej republiky vykonáva za odplatu je
1. doklad o poistení zodpovednosti za škodu spôsobenú prevádzkou lietadla,
1. doklad o uhradení správneho poplatku; to neplatí, ak ide o technický prelet,
1. posúdenie rizík a prijaté zmierňujúce opatrenia prevádzkovateľom lietadla, ak sa vykonáva špeciálna letecká prevádzka alebo letecké práce,
1. súhlas Ministerstva obrany Slovenskej republiky podľa osobitného predpisu[footnoteRef:1]), ak ide o letecké snímkovanie, fotografovacie alebo snímkové lety, [1:  Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. Zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov.] 

1. vyhlásenie žiadateľa a kópie dokumentov preukazujúcich, že uvedený let nepodlieha reštriktívnym opatreniam podľa osobitného predpisu[footnoteRef:2]). [2: ) Nariadenie Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 31.7.2014) v platnom znení.] 


1. Žiadosť o zmenu povolenia na vykonanie civilného letu lietadlom prevádzkovateľa lietadla tretej krajiny, ktorý sa vzdušným priestorom Slovenskej republiky alebo vo vzťahu k územiu Slovenskej republiky vykonáva za odplatu obsahuje
[bookmark: _GoBack]a) identifikačné údaje žiadateľa  v rozsahu podľa § 168 ods. 1 zákona,
b) označenie povolenia, ktorého sa týka zmena,
c) označenie požadovanej zmeny,
d) doklady, dokumenty, údaje a vyhlásenia podľa § 1 ods. 1 a 2, ak sa ich zmena týka.

§ 2

1. Na náležitosti žiadosti o vydanie povolenia na vykonanie civilného letu lietadlom prevádzkovateľa lietadla cudzieho štátu, ktorý sa vo vzťahu k územiu Slovenskej republiky nevykonáva za odplatu a na jej prílohy, sa vzťahuje § 1 ods. 1 a 2.

1. Na náležitosti žiadosti o zmenu povolenia na vykonanie civilného letu lietadlom prevádzkovateľa lietadla cudzieho štátu, ktorý sa vo vzťahu k územiu Slovenskej republiky nevykonáva za odplatu, podľa § 1 písm. b) sa vzťahuje § 2 ods. 3.


§ 3

Táto vyhláška nadobúda účinnosť 1. apríla 2027.


